### Beslutningstema

Forlængelse af Økonomisk Politik 2019-2022.

### Historik

Kommunalbestyrelsen vedtog den 31. maj 2018 Principper for Økonomistyring. Her fremgår af afsnit 3, at Kommunalbestyrelsen i starten af hver kommunalbestyrelsesperiode skal fastlægge overordnede målsætninger og principper i en økonomisk politik. 31. maj 2018 vedtog Kommunalbestyrelsen Økonomisk Politik for 2018-2022. Denne er efterfølgende revideret den 27. maj 2021.

### Sagsfremstilling

Kommunalbestyrelsen har i konstitueringsaftalen lagt vægt på, at Tønder Kommunes skal bedrive en økonomisk politik, der muliggør udviklingsinitiativer. Disse elementer er grundlæggende sikret i den gældende politik.

Budgetprocessen for 2023 er allerede så småt ved at starte. Økonomiudvalget har haft sin første drøftelse om rammer og tidsplan, som forventes vedtaget i februar. Oplægget her er, at budgetlægningen for 2023 baseres på den nuværende økonomiske politik for 2019-2022.

For at sikre, at grundlag og tid er tilstede til at drøfte, fastlægge og beslutte den nye økonomiske politik for den kommende kommunalbestyrelsesperiode indstilles det derfor, at den nuværende Økonomiske Politik forlænges til også at være gældende for 2022, herunder budgetprocessen for 2023.

I efteråret 2022 tilrettelægges en proces, som skal føre til, at Kommunalbestyrelsen kan beslutte en ny økonomisk politik.

### Direktionen indstille

at perioden for Økonomisk Politik 2019-2022 forlænges til at gælde for 2022, herunder budgetlægningen for 2023,

at der tilrettelægges en proces i efteråret 2022, som kan føre til, at Kommunalbestyrelsen kan beslutte en ny økonomisk politik for Tønder Kommune, og

at indstillingen videresendes til Kommunalbestyrelsen.

Beslutning fra Økonomiudvalget, 10. februar 2022, pkt. 7:

Indstillingen anbefales.

Freddy Ravn deltog ikke i mødet.

### Beslutning

Indstillingen godkendt.